ایندونزیا-نین گونئی سوماترا ایالتینه داخیل اولان ایکی صاحب‌سیز آدا قلوبال ایستیلشمه سببیله دنیز سویه‌سی‌نین یوکسلمه‌سی نتیجه‌سینده تامامیله سو آلتیندا قالیب.
بو باره‌ده “The Straits Times” قزئتی یئرلی "اطراف موحیط فورومو"نون معلومات‌لارینا ایستینا‌دن یازیب.
"بتت و قوندول آدا‌لاری حاضردا دنیز سویه‌سیندن 1-3 متر آشاغیدا‌دیر. عاجیل تدبیر گؤرولمه‌سه، بو ویلایتین ترکیبینده اولان داها دؤرد آدانین یوخ اولما تهلوکه‌سی وار"، - دئیه سؤزوگئدن غیری-حکومت تشکیلاتی‌نین رهبری خایرول سوبری خبردارلیق ائدیب.
اونون سؤزلرینه گؤره، بورونگ آداسی آرتیق صیفیر سویه‌ده‌دیر، کالونگ و صالاح ناماو سویون سطح یندن تخمینا ایکی متر، کرامات آداسی ایسه سویون تخمینا 3 متر یوکسکلیگینده‌دیر. صالاح ناماونون 1990-جی ایللردن بری دنیز سویه‌سی‌نین یوکسلمه‌سی ایله علاقه‌دار یئرلی ساکین‌لر طرفیندن تدریجا ترک ائدیلمه‌سینه باخمایا‌راق، هله ده مسکونلاشما موجوددور.
متخصص، همچنین سویون آلتیندا قالان بتت آداسیندا یونسکو طرفیندن تانینان بیر میللی قوروغون اولدوغونو بیلدیریب.
قئید ائدک کی، ایندونزیا دونیانین 18 مین آداسینی احاته ائدن دونیانین ان بؤیوک آدالار مجموع سینده یئرلشیر.
